PolyAgent/wiki_georgian_en_parallel_20231101 huggingface dataset:
შემახა

შემახა — ქალაქი აზერბაიჯანში, შემახის რაიონის ადმინისტრაციული ცენტრი. მდებარეობს კავკასიონის სამხრეთ-აღმოსავლეთ მთისწინეთში, ბაქო – თბილისის საავტომობილო გზაზე, რკინიგზის სადგური. ქურდამირიდან 72 კმ. 2010 წლის მოსახლეობის აღწერის მიხედვით ქალაქში ცხოვრობდა 31,704 ადამიანი.
შემახა აზერბაიჯანის ერთ-ერთი უძველესი ქალაქია. არქეოლოგიურმა გათხრებმა აქ ძველი წელთაღრიცხვის V-IV საუკუნეებში დასახლება გამოავლინა. პტოლემე შემახას „შემახიას“ სახელით იხსენიებს. IX-XVI საუკუნეებში შირვანის სატახტო ქალაქი და შირვანშაჰების რეზიდენცია იყო. 1222 წელს მონღოლებმა დაარბიეს. ქალაქი აღწერილი აქვს ვენეციელ დიპლომატს იოსაფატ ბარბაროს. XVIII საუკუნის შუა წლებში შემახის სახანოს მთავარი ქალაქია. 1805 წელს შეუერთდა რუსეთს, 1840-1846 წლებში კასპიის ოლქის ცენტრია, შემდეგ — შემახის გუბერნიისა.
სხვადასხვა დროს შემახაში ცხოვრობდნენ აზერბაიჯანული კულტურის წარმომადგენელები: ხაკანი შირვანი, იმადედინ ნასიმი, ნიშათ შირვანი, მირზა საბირი. შემახის ისეთი ძველი ნაგებობები, როგორებიცაა ჯუმა-მეჩეთი, შირვანშაჰების სასახლე და სხვა მიწისძვრამ დაანგრია, რომლებიც ცნობილია მხოლოდ აღწერითა და ცალკეული ნანგრევებით.
1820 წლიდან ქალაქს ახალი დაგეგმარება აქვს. შემორჩენილია რამდენიმე მავზოლეუმი. არის მხარეთმცოდნეობის მუზეუმი, მ. საბირის სახლ-მუზეუმი. ქალაქიდან ჩრდილო-დასავლეთით 22 კმ-ში მდებარეობს შემახის ასტროფიზიკური ობსერვატორია, რომელიც 1960 წელს ასტროფიზიკის სექტორის ბაზაზე დაარსდა. ქალაქთან არსებობს შემახის საფარი-პარკი.
სქოლიო
მთიანი შირვანის რეგიონის ქალაქები
ქაჰრამანლი

ქაჰრამანლი — სოფელი აზერბაიჯანში, ევლახის რაიონში.
რესურსები ინტერნეტში
ევლახის რაიონის სოფლები
ანრი (მრავალმნიშვნელოვანი)

ანრი (მრავალმნიშვნელოვანი)
საკუთარი სახელი ანრი შეიძლება აღნიშნავდეს ერთ-ერთ შემდეგ პიროვნებათაგანს:
ანრი I — საფრანგეთის მეფე 1031-1060 წლებში
ანრი II — საფრანგეთის მეფე 1547-1559 წლებში
ანრი III ვალუა — პოლონეთის მეფე 1572-1573 წლებში ჰენრიკ III ვალეზის სახელით, იმავდროულად ლიტვის დიდი მთავარი და საფრანგეთის მეფე 1574-1589 წლებში
ანრი IV — ნავარის მეფე 1572-1610 და საფრანგეთის მეფე 1589-1610 წლებში.
ტიერი ანრი — ფრანგი ფეხბურთელი, ევროპის ყველა დროის ერთ-ერთი საუკეთესო ბომბარდირი.
ვარდოსანიძე

ვარდოსანიძე
საკუთარი სახელი ვარდოსანიძე შეიძლება აღნიშნავდეს ერთ-ერთ შემდეგ პიროვნებას:
დავით ვარდოსანიძე — ქართველი ბიოლოგი
იაგო ვარდოსანიძე — ქართველი ჟურნალისტი, მთარგმნელი
ლადო ვარდოსანიძე — ქართველი არქიტექტორ-ურბანისტი
ლევან ვარდოსანიძე — ქართველი ინჟინერი, პოლიტიკოსი
ლევან ვარდოსანიძე — ქართველი მოქანდაკე
სერგო ვარდოსანიძე — ქართველი ისტორიკოსი
ვარდოსანიძეები
ქართული გვარები
ურბნისის სიონი

ურბნისის სიონი — სამნავიანი ბაზილიკა ქარელის მუნიციპალიტეტის სოფელ ურბნისში. სტილისტური ნიშნებით და აგრეთვე ჩრდილოეთ ფასადის ასომთავრული წარწერის პალეოგრაფიული შესწავლის საფუძველზე თარიღდება V-VI საუკუნეების მიჯნით. აღნიშნულ წარწერაში მოხსენიებულია ტაძრის ქტიტორები ვინმე კონსტანტი და მამა მიქელი. დანარჩენ სამ სხვადასხვა დროის წარწერაში ეკლესიის აღდგენაზეა ლაპარაკი.
ურბნისის სიონი სამნავიანი ბაზილიკაა (32,1X22,4 მეტრი), მისი გეგმა, სივრცითი გადაწყვეტა და გარე მასები ბაზილიკისათვის დამახასიატებელ მკაფიო ნიშნებს ატარებს. ეკლესიის ინტერიერში და ფასადებში ნათლად იკითხება პირვანდელი (VI-VII სს. მიჯნა) და შემდგომი (IX ს-ის II ნახევრის და 1668 წლის) შეკეთება-აღდგენის სამშენებლო ფენები. ადრინდელი ფენები ამოყვანილია კარგად გათლილი ქვიშაქვის კვადრებით. მომდევნო პერიოდში აღსადგენად სხვადასხვა ფორმის ქვებია გამოყენებული, წყობა ირეგულარულია. ტაძარში სამი შესასვლელია:სამხრეთიდან, დასავლეთიდან და ჩრდილოეთიდან.
ეკლესიის ინტერიერში ნავები ერთმანეთისაგან გამოყოფილია ოთხი, გეგმით ჯვრისებრი ბოძით. ბოძები და მათზე დაყრდნობილი ნახევარწრიული აგურის საბჯენი თაღები შუა ნავის სივრცეს ხუთ, თითქმის ტოლ მონაკვეთად ყოფს. ნავი გადახურულია აგურის ნახევარწრიული კამარით.
ტაძრის აღმოსავლეთ ფასადზე აგურით გამოყვანილია ჯვარი. ასეთივე ჯვარია დასავლეთის ფასადზე. ჩრდილოეთ ფასადის დასავლეთ მონაკვეთში, სარკმლის ქვეშ ქვაა ჯვრის გამოსახულებით, კიდევ ქვემოთ კი ცხენის გამოსახულებაა. ეკლესიას აგურის კბილანა ლავგარდანი აქვს. სახურავი კრამიტისაა.
ურბნისის სიონი ადრინდელი ფეოდალური ხანის საქართველოს დიდი ბაზილიკების ჯგუფს მიეკუთვნება (ანალოგები- კაწარეთის სამება, ხირსა).
გალერეა
ლიტერატურა
სქოლიო
ქარელის მუნიციპალიტეტის ტაძრები
ეროვნული მნიშვნელობის კატეგორიის კულტურის უძრავი ძეგლები
ტაკლა-მაკანი

ტაკლა-მაკანის უდაბნო — უდაბნო ცენტრალურ აზიაში, ჩინეთის ტერიტორიაზე, სინძიანის პროვინციაში. წარმოადგენს მსოფლიოს სიდიდით მე-18 უდაბნოს. სამხრეთით ესაზღვრება კუნლუნის მთები, დასავლეთით — პამირის უდაბური მთები და ჩრდილოეთით — ტიან-შანი.
ზომა
ტაკლა-მაკანი მსოფლიოს ერთ-ერთი უდიდესი ქვიშიანი უდაბნოა, ფართობი დაახლოებით 270 000 კმ²-ს შეადგენს. მისი სიგრძე 1 000 კმ-ია, ხოლო სიგანე 400 კმ. უდაბნოს ჩრდილოეთ და სამხრეთ ნაწილებს კვეთდა აბრეშუმის გზის განშტოებები. ბოლო წლებში, ჩინეთის ხელისუფლებამ, უდაბნოში გაიყვანა საავტომობილო მაგისტრალი, რომელიც ერთმანეთთან აკავშირებს ქალაქ ჰოტანს (სამხრეთით) და ქალაქ ლუნტაის (ჩრდილოეთით). აღსანიშნავია, რომ ბოლო დროს უდაბნო ფართოვდება.
კლიმატი
ტაკლა-მაკანი ცივი უდაბნოა, რაც უპირველეს ყოვლისა ციმბირის სიახლოვით და შესაბამისად, იქიდან შემოჭრილი ცივი ჰაერის მასების დამსახურებაა. ზოგჯერ, ზამთარში ტემპერატურა −20 °C-მდე ეცემა. 2008 წლის ზამთარში, უდაბნო 4 სმ სისქის თოვლით დაიფარა, ხოლო ტემპერატურა −26 °C შეადგენდა.
რესურსები ინტერნეტში
Photos of area in China
Satellite Images from China
Personal experiences
Photos of mummies
TravelChinaGuide
სქოლიო
ჩინეთის უდაბნოები
Marracuene District

Marracuene District is a district of Maputo Province in southern Mozambique. The principal town is Marracuene. The district is located in the center of the province, and borders with Manhiça District in the north, the city of Maputo in the south, and with the city of Matola and with Moamba District in the west. In the east, the district is limited by the Indian Ocean. The area of the district is . It has a population of 136,784 as of 2007.
Geography
The principal river in the district is the Incomati River.
The climate is tropical humid, with the annual rainfall ranging between and .
Demographics
As of 2005, 41% of the population of the district was younger than 15 years of age. 59% of the population spoke Portuguese. The most common mother tongue among the population was xiRonga. 48% of the population were illiterate, mostly women.
Administrative divisions
The district is divided into two postos, Marracuene (three localities) and Machubo (two localities).
Economy
2% of the households in the district have access to electricity.
Agriculture
In the district, there are 10,000 farms with, on average, of land. The main agricultural products are corn, cassava, cowpea, peanut, rice, and sweet potato.
Transportation
There is a road network in the district, which includes of the national road EN1, running from Maputo north along the coast.
References
Notes
Sources
Hance, William A. and Irene S. Van Dongen. "Lourenço Marques in Delagoa Bay." Economic Geography 33.3 (1957): 238-256.
Wheeler, Douglas L. "Gungunyane the Negotiator: A Study in African Diplomacy." The Journal of African History 9.4 (1968): 585-602.
Districts in Maputo Province
რატკული

რატკული — სოფელი ირლანდიაში, მდებარეობს სამხრეთ დუბლინის საგრაფოში (ლენსტერის პროვინცია). დასახლება მდებარეობს ტალის სამხრეთ-დასავლეთით და ესაზღვრება სოფელ საგარტს. დასახლების ახლოს გადის ეროვნული ავტოტრასა N-7.
ისტორია
სახელწოდება რატკული მომდინარეობს იმ ფაქტიდან, რომ აქ აიგო ფორტი. XIII საუკუნეში ეს იყო დუბლინის არქიეპისკოპოსის ერთ-ერთი ყველაზე პატარა მამული. მამული იმართებოდა მერის მიერ.
დროდადრო რატკულმა დიდი მნიშვნელობა შეიძინა. ამის მიზეზი გახდა დასახლების გეოგრაფიული მდებარეობა. ის განლაგებული იყო დუბლინიდან სამხრეთ გზაზე და წარმოადგენდა პეილის ერთ-ერთ დამცავ პოსტს. 1641 წლის ირლანდიის აჯანყებისას მცხოვრებლების უმეტესობა სკარლოკების ოჯახის მეთაურობით მხარს უჭერდა მეამბოხეებს. სკარლოკები ფლობდნენ რატკულს 1470 წლიდან. აჯანყების ჩახშობის შემდეგ, 1648 წელს, დასახლებაში დარჩა გარნიზონი, რომლის დაცვის ქვეშაც დასახლება აყვავდა.
XVII საუკუნეში დასახლებაში ცხოვრობდა 30-მდე ინგლისელი და 123 ირლანდიელი მერ ჯეიმზ უილიონის მმართველობის ქვეშ. ქალაქში ააგეს ახალი სასტუმრო, რომელიც ატარებდა სახელწოდებას The Old Munster Arms Hotel და რომელიც 1760-იან წლებში გახდა ერთ-ერთი ძირითადი დასასვენებელი და დუბლინიდან ლიმერიკში ოთხდღიანი მოგზაურობებისას ცხენების შესაცვლელი ობიექტი.
დემოგრაფია
მოსახლეობა — 2 927 ადაიანი (2006 წლის მონაცემებით). 2002 წელს მოსახლეობა შეადგენდა 2 499 ადამიანს.
2006 წლის აღწერის მონაცემები:
ქვემოთმოყვანილ დაფებში ყველა პასუხის ჯამი (სვეტი „ჯამი“), როგორც წესი, დასახლებული პუნქტის სრულ მოსახლეობაზე ნაკლებია (სვეტი „2006“).
1 — ენასთან დაკავშირებით დასმულ კითხვაზე პასუხის გამცემთა წილი მტელ მოსახლეობასთან შეფარდებით.
1 — ენასთან დაკავშირებით დასმულ კითხვაზე მოპასუხეთა წილი მთელ მოსახლეობასთან შეფარდებით.
რესურსები ინტერნეტში
სქოლიო
სამხრეთ დუბლინის საგრაფოს დასახლებები
დედუქცია

დედუქცია
ტერმინს დედუქცია რამდენიმე მნიშვნელობა აქვს:
დედუქცია (ბუნება) — ბუნებაში
დედუქცია (ლოგიკა) — ლოგიკაში
დედუქცია (გადასახადები) — საგადასახადო დედუქცია
იხილეთ აგრეთვე:
ლოგიკა
ვენის დიაგრამა
ინდუქციური მსჯელობა
სტატისტიკური მეთოდები
პილარი (სორსოგონი)

პილარი (სორსოგონი)
პილარი (ოფიციალურად პილარის მუნიციპალიტეტი) ― პირველი კლასის მუნიციპალიტეტი სორსოგონის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 75 793 ადამიანს შეადგენს. მოიცავს 49 ბარანგაის.
კლიმატი
რესურსები ინტერნეტში
Pilar Profile at PhilAtlas.com
Philippine Census Information
Local Governance Performance Management System
სქოლიო
სორსოგონის მუნიციპალიტეტები
დანიური ენა

დანიური ენა — დანიელების ენა, მიეკუთვნება ინდოევროპული ოჯახის გერმანიკულ ჯგუფს. დანიის ოფიციალური ენაა, XIX საუკუნის ბოლომდე ნორვეგიის სალიტერატურო ენაც იყო.
ზოგადი ცნობები
მოლაპარაკეთა რაოდენობა: < 5 მლნ
ენის კოდი: da
სახელწოდება: da dansk; en Danish; eo Dana
დამწერლობა: ლათინური
სტატუსი
ოფიციალური ენა:
დანია
გრენლანდია
ფარერის კუნძულები
გავრცელების არეალი:
ნორვეგია, აშშ, გერმანია (შლეზვიგ-ჰოლშტაინი), კანადა
დიალექტები
თანამედროვე დანიურ ენაში გამოყოფენ სამ ძირითად დიალექტს:
იუტლანდური დიალექტი; კუნძულოვანი დიალექტი და ბორნჰოლმის დიალექტი.
გრამატიკა
დანიური ენის ფონეტიკის რიგი თავისებურებები მას სკანდინავიურ ენებს შორის განცალკევებულად აყენებს.
სტანდარტული დანიური ენა განარჩევს საერთო და საშუალო სქესს, ხოლო დიალექტებში ხშირად გვხვდება მდედრობითი, მამრობითი და საშუალო სქესი. სხვა სკანდინავიური ენების მსგავსად, დანიურშიც გვხვდება ენკლიტიკური განსაზღვრული არტიკლი.
გერმანიკული ენების მსგავსად, დანიურ ენაშიც ხშირად გვხვდება შედგენილი სახელები. მაგალითისთვის შეგვიძლია მოვიყვანოთ სიტყვა kvindehåndboldlandsholdet, რომელიც უნდა ითარგმნოს როგორც „ქალთა ნაციონალური ხელბურთის ნაკრები“. ხშირ შემთხვევაში, სახელების შეერთებისას გამოიყენება თანხმოვანი s, რაც კუთნილების გამომხატველად გვევლინება.
ზმნა
დანიური ზმნის ინფინიტივის ფორმა ხმოვანზე მთავრდება. ზმნა იუღლება დროის მიხედვით, თუმცა არ გვხვდება ფორმირება პირის და რიცხვის მიხედვით. მაგალითად, დანიური ზმნის Spise (ჭამა) აწმყოს ფორმაა spiser, და იგი არ არის დამოკიდებული პირსა და რიცხვზე.
სინტაქსი
დანიური წინადადების წყობა არ განსხვავდება გერმანიკული ენების წყობისგან. როგორც წესი, მეორე პოზიციაზე იმყოფება სასრული ზმნა.
ლექსიკა
ფრაზები და სიტყვები
გამარჯობა: God dag; Hallo
კეთილი იყოს თქვენი მობრძანება: Velkommen
გმადლობთ: Tak; Mange tak
კი / არა: Ja / Nej
გეთაყვა: Vær så venlig; Værsgo
ნახვამდის: Farvel
რიცხვები
1 - en, 2 - to, 3 - tre, 4 - fire, 5 - fem, 6 - seks, 7 - syv, 8 - otte, 9 - ni, 10 - ti
რესურსები ინტერნეტში
დანიურ-ქართული ლექსიკონი
ტანკერი

ტანკერი — გემის სახეობა, გამოიყენება თხევადი ტვირთის გადასაზიდად როგორც ოკეეანეებსა და ზღვებში ასევე მდინარეებზე. მათი ძირითადი ტვირთია ნავთობი, თუმცა გამოიყენება ასევე ქიმიური ნაწარმის, თხევადი გაზის, სასმელი წყლისა თუ ღვინის ტრანსპორტირებისათვის. ტანკერების ისტორია მე-19 საუკუნის მეორე ნახევრიდან იწყება და ამ პერიოდში მათ მრავალი ტექნიკური მოდერნიზაცია განიცადეს, ასევე მნიშვნელოვნად გაიზარდნენ მოცულობაში. თანამედროვე სუპერტანკერის დედვეიტი, პირველი ტანკერისას — დაახლოებით 2200-ჯერ აღემატება.
ტანკერთა კატეგორიები
დედვეიტის მიხედვით განარჩევენ შემდეგი კატეგორიის ტანკერებს:
GP General Purpose 10,000–24,999 ტონა:
MR Medium Range 25,000–54,999 ტონა:
LR1 Long Range 1 55,000–79,999 ტონა:
LR2 Long Range 2 80,000–159,999 ტონა:
VLCC Very Large Crude Carrier 160,000–319,999 ტონა:
ULCC Ultra Large Crude Carrier 320,000–549,999 ტონა:
რესურსები ინტერნეტში
გემების ტიპები
მეზეკი

მეზეკი — სოფელი ბულგარეთში. 2010 წლის აღწერის მონაცემებით მოსახლეობა შეადგენს 415 კაცს.
ბულგარეთის სოფლები
სიონის აკლდამები

სიონის აკლდამები — არქეტექტურული ძეგლი, მდებარეობს სოფელ სიონის ეკლესიის ეზოში. თარიღდება გვიანდელი შუა საუკუნეებით. 1972 წელს ჟინვალის არქეოლოგიური ექსპედიციის ყაზბეგის რაზმმა გათხარა ორი აკლდამა. ორივე დამხრობილია ჩრდილო-აღმოსავლეთიდან სამხრეთ-დასავლეთისკენ. ორივე გეგმით წაგრძელებული ოთხკუთხედია. ნაგებია ნატეხი ქვით. გამოყენებულია დუღაბიც და მშრალი წყობაც.
ლიტერატურა
ყაზბეგის მუნიციპალიტეტის არქეოლოგიური ძეგლები
Bilmak Raion

Bilmak Raion, until May 2016 Kuibysheve Raion, was one of raions (districts) of Zaporizhzhia Oblast in southern Ukraine. The administrative center of the region was the urban-type settlement of Bilmak (now Kamianka). The raion was abolished on 18 July 2020 as part of the administrative reform of Ukraine, which reduced the number of raions of Zaporizhzhia Oblast to five. The area of Bilmak Raion was merged into Polohy Raion. The last estimate of the raion population was .
On 21 May 2016, Verkhovna Rada adopted decision to rename Kuibysheve Raion to Bilmak Raion and Kuibysheve to Bilmak according to the law prohibiting names of communist origin.
References
Former raions of Zaporizhzhia Oblast
1935 establishments in Ukraine
Ukrainian raions abolished during the 2020 administrative reform
მერი ფოსტერი

მერი ფოსტერი (დ. 24 ოქტომბერი, 1917 —გ. 6 სექტემბერი, 2003) — სამოქალაქო უფლებების დამცველთა მოძრაობის ლიდერი ამერიკის შეერთებულ შტატებში 1960-იან წლებში. მან ითამაშა ძალიან მნიშვნელოვანი როლი აფრო-ამერიკელების ამომრჩევლებად დარეგისტრირების საქმეში სელმაში, ალაბამა. ის ასე იყო 1965 წელს მონტგომერის მსვლელობის ერთ-ერთი ადგილობრივი ორგანიზატორი. მან ჩამოაყალიბა დალასის საგრაფოს ამომრჩეველთა ლიგა, აფრო-ამერიკელების ჯგუფი, რომელიც აიძულებდა სისტემას გაეუმჯობესებინა ამომრჩეველთა რეგისტრაციის სისტემა.
სამოქალაქო უფლებების დამცველთა მოძრაობები
ამომრჩეველთა რეგისტრაცია
ფოსტერი დაინტერესდა სამოქალაქო უფლებების მოძრაობებით 1960-იანი წლების დასაწყისში, რადგან ის გრძნობდა „რასების ურთიერთობები ძალიან ცუდი იყო სელმაში“. მან რვაჯერ სცადა ამომრჩეველთა რეგისტრაციის სიაში დარეგისტრირებულიყო. საკუთარი წარმატებით რეგისტრაციის გავლის შემდეგ ფოსტერმა დაიწყო სხვა აფრო-ამერიკელების სწავლება, თუ როგორ უნდა გაევლოთ ტესტი, რომ ის არ დაებლოკათ. პირველ გაკვეთილზე ფოსტერმა ასწავლა სამოცდაათი წლის კაცს, როგორ დაეწერა საკუთარი სახელი. გაკვეთილებიც თანდათანობით პოპულარული ხდებოდა, უფრო და უფრო მეტი ადამიანი ემატებოდა მას.
მსვლელობა
რადგან სამოქალაქო უფლებების დამცველთა მოძრაობები გაიზარდა, ფოსტერი გახდა დალასის საგრაფოს ტერიიტორიაზე ყველაფრის ორგანიზატორი. 1965 წლის 7 მარტს მან მონაწილეობა მიიღო მსვლელობაში, რომელიც სისხლიანი კვირა დღის სახელითაა ცნობილი. როდესაც მსვლელობა მიუახლოვდა ედმუნდ პეტუსის ხიდს კომბინირებულმა სახელმწიფო კავალერისტებმა და პოლიციამ ძალადობით შეაჩერეს იგი, რამდენიმე მონაწილე ცემეს. ფოსტერი იდგა მოწინავე ხაზის რიგებში, პოლიციამ ის ცემა და დასიებული მუხლებით დატოვა. საკუთარი დაზიანებების მიუხედავად, ორი კვირის შემდეგ ფოსტერმა მონაწილეობა მიიღო ერთ-ერთ მსვლელობაში, რომელიც მთელ მონტგომერში (ალაბამას შტატი) მოეწყო. მათ წარმატებით გაიარეს ორმოცდაათი მილი ფეხით, დაახლოებით ხუთ დღეში.
იხილეთ აგრეთვე
სამოქალაქო უფლებების დამცველთა სია
სქოლიო
დაბადებული 24 ოქტომბერი
დაბადებული 1917
გარდაცვლილი 6 სექტემბერი
გარდაცვლილი 2003
აფრო-ამერიკელების უფლებების დამცველები
ამერიკელი ქალი აქტივისტები
ტეტიანა დანილენკო

ტეტიანა დანილენკო (დ. 30 ოქტომბერი, 1983, ჟიტომირი) — უკრაინელი ტელეჟურნალისტი და ტელეწამყვანი. მუშაობს მეხუთე არხზე და „Hromadske.tv“-ზე. არის „უკრაინსკა პრავდას“ (Українська правда) რედაქტორი.
ტეტიანა დანილენკო დაიბადა უკრაინელი მწერლისა და უკრაინული ენის მასწავლებლის, ვლადიმერ დანილენკოს ოჯახში. ხანდახან 1998-2001 წლებში ოჯახთან ერთად სტუმრობდა კიევს. შემდეგ კიევში დასახლდა და დაიწყო სწავლა კიევის უნივერსიტეტის ჟურნალისტიკის ინსტიტუტში. 2002 წელს, სწავლის მეორე წელს მოიპოვა თანხმობა რომ გამხდარიყო „STB“-ს კორესპონდენტი. ის ამ არხზე 2004 წლამდე მუშაობდა.
2007-2008 წლებში ურთიერთობა ჰქონდა ვლადისლავ კასკივთან.
2010 წელს დანიელენკო მონაწილეობდა ქსენოფობიურ საქმეში სადაც უკრაინულმა მილიციამ (ბერკუტთან ერთად) უკრაინელი ჟურნალისტის, მუსტაფა ნაიემის მანქანა შეაჩერეს.
2011 წლის 23 აგვისტოდან 25 აგვისტომდე პავლო კუჟეევთან ერთად მოაწყო უკრაინის დამოუკიდებლობის ტელემარათონი მე-5 არხზე, რომელიც უკრაინის დამოუკიდებლობას ეძღვნებოდა. ეთერი 52 საათს გაგრძელდა. ამის გამო, ის მოხვდა უკრაინის გინესის რეკორდების წიგნში, რადგან მიჰყავდა ყველაზე დიდხნიანი ტელეგადაცემა ისტორიაში.
მას მიჰყავდა საღამოს გადაცემები „Radio NV“-ზე, მიჰყავდა გადაცემა „FACE 2 FACE “ „ZIK TV“-ზე, მოგვიანებით მიჰყავდა გადაცემა „კვირის შედეგი“ მე-5 არხზე და სხვ..
2014 წლის აგვისტოში ის გახდა რუსული პროპაგანდის აქტიური სამიზნე მას შემდეგ რაც მან ისაუბრა ბელარუსში არსებულ სიტუაციაზე და განაცხადა რომ ისინი „ჰომო სოვიეტიკუსები“ იყვნენ (ნეო-სოვიეტიზმი).
2017 წელს უკრაინის შინაგან საქმეთა მინისტრმა არსენ ავაკოვმა უჩივლა ტეტიანა დანილენკოს, რისი მიზეზიც მიხეილ სააკაშვილთან ინტერვიუს დროს მის მიერ გაკეთებული კომენტარები იყო.
2018 წლის ზაფხულში მისი სახელი გამოჩნდა უკრაინის გენერალური პროკურორის მოხსენებაში, რომელიც ეხებოდა არკადი ბაბჩენკოს მკვლელობის წარუმატებელ მცდელობას. სავარაუდოდ დანილენკოს გვარი მოსაკვლელთა სიაში ფიგურირებდა.
2018 წლის 4 სექტემბერს მან ხელი მოაწერა საპროტესტო წერილს მას შემდეგ, რაც უკრაინის გენერალურმა პროკურორმა „რადიო თავისუფლების“ კიდევ ერთი უკრაინელი ჟურნალისტის ნატალია სედლეცკას პირადი ტელეფონიდან ინფორმაციის ამოღების უფლება გასცა.
რესურსები ინტერნეტში
პროფილი მეხუთე არხის საიტზე
სქოლიო
დაბადებული 30 ოქტომბერი
დაბადებული 1983
უკრაინელი ჟურნალისტები
Pheidologeton solitarius

Pheidologeton solitarius — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Pheidologeton-ის გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
ბიკულოვო (ბიჟბულიაკის რაიონი)

ბიკულოვო (ბიჟბულიაკის რაიონი)
ბიკულოვო — სოფელი რუსეთის ფედერაციაში, ბაშკირეთის რესპუბლიკის ბიჟბულიაკის რაიონში.
2010 წლის მონაცემებით სოფელში ცხოვრობს 231 ადამიანი. რაიონულ ცენტრ ბიჟბულიაკიდან დაშორებულია 33 კილომეტრით. უახლოესი რკინიგზის სადგურია პრიუტოვო, რომელიც დაშორებულია 75 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (95 %).
რესურსები ინტერნეტში
Совет муниципальных образований Республики Башкортостан.
სქოლიო
ბიჟბულიაკის რაიონის სოფლები
Electronic Sports League

Electronic Sports League (შემოკლებით ESL, ადრე ESPL) — ევროპული კიბერსპორტული ლიგა. ერთ-ერთი ყველაზე დიდი კიბერსპორტული ლიგა ევროპაში, ჩამოყალიბდა 1997 წელს გერმანული კლან-ლიგის (DeCL) მიერ და ამჟამად არის ყველაზე ძველი კიბერსპორტული ლიგა. დღეისათვის ESL საიტზე დარეგისტრირებულია 3.5 მილიონზე მეტი მომხმარებელი, 800 000 გუნდი და ყოველდღე ტარდება 10 000-ზე მეტი მატჩი.
ESL არის სხვადასხვა ჟანრის კიბერთამაშის პროფესიონალური ლიგების და ტურნირების ორგანიზატორი. განსაკუთრებულად პოპულარულია: „Dota 2“, „Counter-Strike: Global Offensive“, „World of Tanks“, „StarCraft II“, „League of Legends“, „Heroes of the Storm“.
რესურსები ინტერნეტში
ESL One-ის საიტი
ESL Play-ის საიტი
ESL Pro-ის საიტი
სქოლიო
კიბერსპორტის ორგანიზაციები
Electronic Sports League
Modern Times Group
მაგნოლია (ფილმი)

მაგნოლია (ფილმი)
მაგნოლია — 1999 წლის ამერიკული დრამატული ფილმი. ფილმის რეჟისორი, პროდიუსერი და სცენარისტია პოლ ტომას ანდერსონი. ფილმის მოქმედება ვითარდება სან-ფერნანდოს დაბლობზე, ერთ წვიმიან დღეს. სიუჟეტი მოზაიკურია და შედგება ერთმანეთისგან დამოუკიდებელი რამდენიმე ამბისაგან. ფილმი გახდა ოქროს დათვის მფლობელი ბერლინის კინოფესტივალზე.
როლებში
ჯერემი ბლეკმენი - სტენლი სპექტორი
ტომ კრუზი - ფრენკ მეკი
მელინდა დილონი - როუზ გეიტორი
ტომას ჯეინი - ახალგაზრდა ჯიმი
ჯულიანა მური - ლინდა პერტრიჯი
უილიამ მეისი - დონი სმითი
ჯონ კრისტოფერ რაილი - ოფიცერი ჯიმ კერინგი
ფილიპ ბეიკერ ჰოლი - ჯიმი გეიტორი
ფილიპ სეიმურ ჰოფმანი - ფილ პარმა
ჯეისონ რობარდსი - ერლ პერტრიჯი
მელორა უოლტერსი - კლაუდია უილსონ გეიტორი
მაიკლ მერფი - ალან კინგმენი
ფელისიტი ჰაფმენი - სინტია
რიკი ჯეი - ბარტ რემზი
მაიკლ ბოუენი - რიკ სპექტორი
ლუის გუსმანი - ლუისი
ალფრედ მოლინა - სოლომონი
რესურსები ინტერნეტში
ამერიკული ფილმები
ინგლისურენოვანი ფილმები
1999 წლის ფილმები
პოლ ტომას ანდერსონის ფილმები
დრამატული ფილმები
კაპუტანი

კაპუტანი — სოფელი სომხეთში, კოტაიქის პროვინციაში. მდებარეობს ზღვის დონიდან 1 700 მეტრზე. 2008 წლის მონაცემებით, მოსახლეობა 1 317 ადამიანს შეადგენდა.
რესურსები ინტერნეტში
სომხეთის მოსახლეობის 2001 წლის აღწერის მონაცემები
კოტაიქის პროვინციის სოფლები
წმინდა ირინარქი

წმინდა ირინარქი – მართლმადიდებელი ეკლესიის წმინდანი, ხსენების დღე არის ძველი სტილით 28 ნოემბერი, ახალი სტილით — 11 დეკემბერი.
წმინდა მოწამე და მასთან შვიდნი დედანი იმპერატორ დიოკლეტიანეს (284-305) მეფობის ჟამს აღესრულნენ. სასტიკი წამების შემდეგ უღმრთოებმა მათ 303 წელს თავები მოჰკვეთეს.
ლიტერატურა
„წმიდანთა ცხოვრება“, ტომი IV, თბილისი, 2003 წ.
რესურსები ინტერნეტში
წმიდა მოწამენი ირინარქი და მასთან შვიდნი დედანი
IV საუკუნის ქრისტიანი წმინდანები
გარდაცვლილი 303
Carebara ampla ampla

Carebara ampla ampla — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Carebara-ს გვარიდან.
სქოლიო
ჭიანჭველები
მეტროპოლიტენის ოპერის თეატრი

მეტროპოლიტენის ოპერის თეატრი
მეტროპოლიტენის ოპერის ასოციაცია (Metropolitan Opera Association), შემოკლებით მეტროპოლიტენ-ოპერა, ან მეტი ნიუ-იორკში დაარსდა 1880 წლის აპრილში და გრანდ ოპერის ერთ-ერთი უდიდესი წარმომადგენელია. ეს ამერიკის უდიდესი კლასიკური მუსიკის ორგანიზაციია, რომელიც ყოველწლიურად 240 საოპერო წარმოდგენას მართავს. კომპანიის ბინა მეტროპოლიტენის ოპერის სახლი მსოფლიოს ერთ-ერთი წამყვანი საოპერო სცენაა. მეტი თერთმეტ სხვა ორგანიზაციასთან ერთად ამჟამად განთავსებულია ლინკოლნის ცენტრში.
რესურსები ინტერნეტში
The Metropolitan Opera
MetOpera Database
History of the Metropolitan Opera
Metropolitan Opera Timeline with Images and Sound
Early Postcards of Metropolitan Opera
Metropolitan Opera Broadcast Information
Metropolitan Opera Radio on Sirius Satellite Radio
"The New Stage of the Metropolitan Opera House, Rebuilt for the Production of Parsifal"
სქოლიო
ოპერის თეატრები
ნიუ-იორკი
ალ-მუთადიდი

ალ-მუთადიდი
აბუ ლ-აბას აჰმად იბნ ტალჰა ალ-მუვაფაქი უკეთ ცნობილი, როგორც ალ-მუთადიდ ბილაჰი) (დ. 854/861 — გ. 5 აპრილი, 902, ბაღდადი) — აბასიანთა სახალიფოს ხალიფა ბაღდადში 892 წლიდან 902 წელს გარდაცვალებამდე. მისი წინამორბედის, ხალიფა ალ-მუთამიდის ძმის, ალ-მუვაფაქის შვილი.
მამამისი იყო რეგენტი მისი ძმის, ალ-მუთამიდის მმართველობის პერიოდში და მნიშვნელოვან როლს ასრულებდა სახალიფოს მმართველობაში. მამა-შვილმა მრავალ მნიშვნელოვან სამხედრო კამპანიაში მიიღეს მონაწილეობა. ალ-მუვაფაქის სიკვდილის შემდეგ ალ-მუთადიდმა აიძულა ალ-მუთამიდი ტახტის მემკვიდრედ გამოეცხადებინა და მისი სიკვდილის შემდეგ დაიკავა კიდევაც ტახტი. ალ-მუთადიდის სამფლობელო ერაყით, ჩრდილოეთ სირიითა და დასავლეთი ირანით შემოიფარგლებოდა.
ლიტერატურა
აბასიანთა ხალიფები
გარდაცვლილი 5 აპრილი
გარდაცვლილი 902
სალმანასარ IV

სალმანასარ IV — ასურეთის მეფე ახალი ასურული პერიოდის დროს. სალმანასარ IV სამეფო ტახტზე ადად-ნირარი III-ის შემდეგ ავიდა, მისი მმართველობა დაიწყო ძვ. წ. 783 წელს და დასრულდა ძვ. წ. 773 წელს, მის შემდეგ ასურეთის სამეფო ტახტზე აშურ-დან III ავიდა.
რესურსები ინტერნეტში
ასურეთი
ასურელი მეფეები
ასურეთის მეფეების სია
ასურეთის მეფეები